পশ্চিমবঙ্গের পরিবহন ব্যবস্থা

পশ্চিমবঙ্গে সড়কপথের মোট দৈর্ঘ্য ৯২,০২৩ কিলোমিটার (৫৭,১৮০ মাইল)। এর মধ্যে জাতীয় সড়ক ২,৩৭৭ কিলোমিটার (১,৪৭৭ মাইল), এবং রাজ্য সড়ক ২,৩৯৩ কিলোমিটার (১,৪৮৭ মাইল)। রাজ্যে সড়কপথের ঘনত্ব প্রতি ১০০ বর্গকিলোমিটারে ১০৩.৬৯ কিলোমিটার (প্রতি ১০০ বর্গমাইলে ১৬৬.৯২ মাইল); যা জাতীয় ঘনত্ব প্রতি ১০০ বর্গকিলোমিটারে ৭৪.৭ কিলোমিটারের (প্রতি ১০০ বর্গমাইলে ১২০ মাইল) থেকে বেশি। রাজ্যের সড়কপথে যানবাহনের গড় গতিবেগ ৪০-৫০ কিলোমিটার/ঘণ্টার (২৫-৩১ মাইল/ঘণ্টা) মধ্যে থাকে। গ্রাম ও শহরাঞ্চলে গতিবেগ ২০-২৫ কিলোমিটার/ঘণ্টার (১২-১৬ মাইল/ঘণ্টা) মধ্যে থাকে। এই মূল কারণ রাস্তার নিম্নমান ও রক্ষণাবেক্ষণের অভাব। রাজ্যে রেলপথের মোট দৈর্ঘ্য ৩,৮২৫ কিলোমিটার (২,৩৭৭ মাইল)। ভারতীয় রেলের পূর্ব রেল ও দক্ষিণ পূর্ব রেল ক্ষেত্রদুটির সদর কলকাতায় অবস্থিত। রাজ্যের উত্তরভাগের রেলপথ উত্তরপূর্ব সীমান্ত রেলের অন্তর্গত। কলকাতা মেট্রো ভারতের প্রথম ভূগর্ভস্থ মেট্রো রেল পরিষেবা। উত্তরপূর্ব সীমান্ত রেলের অংশ দার্জিলিং হিমালয়ান রেল একটি ইউনেস্কো বিশ্ব ঐতিহ্য হিসেবে স্বীকৃত। পশ্চিমবঙ্গের সড়ক পথের মোট দৈর্ঘ্য ৯২,০২৩ কিমি।এর মধ্যে জাতীয় সড়ক হল ২,৫৭৮ কিমি ও রাজ্য সড়ক ২,৩৯৩ কিমি।বাকি ৮৭,০৫২ কিমি হল জেলা সড়ক ও গ্রামীণ সড়ক।জাতীয় ও রাজ্য সড়ক দ্বারা রাজ্যের বন্দরের সঙ্গে শিল্পক্ষেত্রগুলি ও শহর ভালোভাবে যুক্ত। এই রাজ্যে দ্রুত যোগাযোগের জন্য রয়েছে এক্সপ্রেসওয়ে।পশ্চিমবঙ্গের প্রধান এক্সপ্রেসওয়ে গুলি হল দুর্গাপুর এক্সপ্রেসওয়ে,কল্যাণী এক্সপ্রেসওয়ে, কোনা এক্সপ্রেসওয়ে এবং বেলঘড়িয়া এক্সপ্রেসওয়ে। এই রাজ্য দিয়ে জাতীয় সড়ক ২ কলকাতা থেক দিল্লি পর্যন্ত গেছে।৬ নং জাতীয় সড়ক কলকাতা [[থেকে খড়গপুর হয়ে সুরাট ও মুম্বাই পর্যন্ত গেছে।৩৪ নং জাতীয় সড়ক দক্ষিণবঙ্গ-এর সঙ্গে উত্তর বঙ্গকে যুক্ত করেছে ।বর্তমানে ৩৪ নং জাতীয় সড়কের সম্প্রসারণের এবং এই জাতীয় সড়ক চার লেনে উন্নয়নের কাজ চলছে।৩৫ নং জাতীয় সড়ক কলকাতা সঙ্গে হাবরা , চাঁদপাড়া হয়ে সীমান্ত শহর বনগাঁ এর পেট্রাপোল বন্দরের সঙ্গে যুক্ত করেছে।এই জাতীয় সড়ক দ্বারা ভারতের সঙ্গে বাংলাদেশের বেশির ভাগ ব্যবসা-বাণিজ্য হয়। অন্যান্য জাতীয় সড়কগুলির মধ্যে উল্লেখযোগ্য হল - ৩১ নং, ৪১ নং, ৫৫ নং ৬০ নং, ৮০ নং ৩১এ , ৩১ ডি , ১৭৭ নং, ১১৬ নং প্রভৃতি।এর মধ্যে ৪১ নং জাতীয় সড়ক হলদিয়া বন্দরের সঙ্গে মেচেদায় ৬ নং জাতীয় সড়কে যুক্ত করেছে ২ , ৬, ও ৬০ নং জাতীয় সড়ক স্বর্ণ চতুর্ভুজ সড়ক প্রকল্পের অংশ। এছাড়া ৩১ নং জাতীয় সড়কটি উত্তর-দক্ষিণ এবং পূর্ব-পশ্চিম করিডর এর অংশ। পশ্চিমবঙ্গে প্রায় ১৫ টির বেশি রাজ্য সড়ক রয়েছে।পশ্চিমবঙ্গ সরকার উত্তর বঙ্গের সঙ্গে হলদিয়া বন্দরের দ্রুত যোগাযোগের জন্য নির্মাণ করছে উত্তর-দক্ষিণ সড়ক করিডর। বাস, পশ্চিমবঙ্গের অধিকাংশ মানুষের জন্য পরিবহনের ক্ষেত্রে এক অতি অনিবার্য মাধ্যম। পরিবহনের এই মাধ্যমটি রেল বা কোনও নির্দিষ্ট ট্র্যাকের দ্বারা সীমাবদ্ধ নয়, এটি এমনকি রাজ্যের যে কোনও দূরবর্তী স্থানেও উপলব্ধ রয়েছে। বাসগুলি শহর ও গ্রাম উভয় স্থানেই চলাচল করে। এমনকি পশ্চিমবঙ্গের এমনও কিছু প্রত্যন্ত গ্রাম রয়েছে যেখানে সারাদিনে কেবলমাত্র একটিমাত্র বাস দ্বারা পরিষেবা প্রদান করা হয়। রাজ্য-চালিত এবং বেসরকারি বাসগুলি লাখ-লাখ মানুষকে দৈনন্দিন পরিষেবা প্রদান করে চলেছে। যদিও বেশীরভাগ বাসই বেসরকারি মালিকানাধীনে চলে। পাবলিক বাসগুলি যদিও বৃহত্তর জায়গার সঙ্গে আরোও বেশি আরামপ্রদ, তবে বেসরকারি বাসগুলির তুলনায় খুবই বেশি সময়ের অন্তরে চলে। সেগুলি বিভিন্ন ভাবে শ্রেণীবদ্ধ করা আছে; যেমন - লিমিটেড স্টপ্ বাস (সীমিত জায়গায় দাঁড়ানো বাস), মর্নিং-সানডাউন্ বাস (সকাল - সূর্যাস্ত পর্যন্ত চলমান বাস), স্পেশ্যালস, এক্সপ্রেস সার্ভিসেস ইত্যাদি। বেসরকারিভাবে চালিত বাসগুলির মধ্যেও আবার বিভিন্ন ধরন রয়েছে; যেমন - মিনিবাস এবং চাটার্ড ও ছোট বাসও হতে পারে। পশ্চিমবঙ্গের বাসগুলির ভাড়ায় খুবই সাশ্রয়ী মূল্যের খরচ হয়। মাঝখানে অনেক স্টপেজ সহ এগুলিতে ভ্রমণের ক্ষেত্রে একটি খুবই সুবিধাজনক উপায়। পশ্চিমবঙ্গের প্রায় সমস্ত বাসগুলিতেই প্রতিবন্ধী, মহিলা ও বরিষ্ঠ ব্যক্তিদের জন্য কিছু বসার আসন সংরক্ষিত করা থাকে। স্থানীয় বাসগুলির টিকিট সেই বাসেই ওঠা পরিবাহীর কাছ থেকে উপলব্ধ হয়। দীর্ঘ দূরত্বের যাওয়ার বাস টিকিট, প্রধান প্রধান বাস স্ট্যান্ডগুলিতে পাওয়া যায় এবং কখনও কখনও বাস ছাড়ার সময়ও উপলব্ধ হয়। বেশি দূরত্বের বাসগুলিতে বিনোদন ও বিলাসিতাসহ শীততাপ ব্যবস্থা উপলব্ধ রয়েছে। পশ্চিমবঙ্গ খুবই বিস্তীর্ণ সড়ক সংযোগ দ্বারা সু-সংযুক্ত রয়েছে। জাতীয় সড়ক, আন্তঃ-রাজ্য সড়ক এবং অভ্যন্তরীণ-রাজ্য সড়ক পশ্চিমবঙ্গ রাজ্যকে পরিষেবা প্রদান করে। কলকাতা থেকে রামপুরহাট, দীঘা, বহরমপুর, শিলিগুড়ি, নামখানা, ডায়মন্ড হারবার এবং আরোও অন্যান্য রুটে দৈনন্দিন ভিত্তিতে দীর্ঘ দূরত্বের বাস পরিষেবা রয়েছে। এখান থেকে প্রতিবেশী রাজ্য যেমন বিহার, ঝাড়খণ্ড এবং ওড়িশার বাসও উপলব্ধ রয়েছে। পশ্চিমবঙ্গ বাসগুলি আন্তর্জাতিকভাবে যাতায়াত করে। রাজধানী শহর কলকাতা থেকে প্রতিবেশী দেশ বাংলাদেশ এবং ভূটানের নিয়মিতরূপে বাস উপলব্ধ রয়েছে।বর্তমানে কলকাতা থেকে ত্রিপুরা রাজ্যের রাজধানী আগরতলা পর্যন্ত বাস পরিষেবা চালু হয়েছে বাংলাদেশ এর মধ্য দিয়ে।[তথ্যসূত্র প্রয়োজন] পশ্চিমবঙ্গে ৪,৪৮১ কিলোমিটার রেলপথ রয়েছে।এই রাজ্যে রেলপথ পূর্ব রেল , দক্ষিণ পূর্ব রেল ,কলকাতা মেট্রো ও উত্তর-পূর্ব সীমান্ত রেল এর অংশ।পশ্চিমবঙ্গের প্রধান রেলওয়ে স্টেশন হল হাওড়া রেলওয়ে স্টেশন ও শিয়ালদহ স্টেশন। এছাড়া এই রাজ্যের অন্য গুরুত্ব পূর্ন স্টেশন গুলি হল কলকাতা রেলওয়ে স্টেশন, শালিমার রেলওয়ে স্টেশন, নিউ জলপাইগুড়ি রেলওয়ে স্টেশন, আসানসোল রেলওয়ে স্টেশন, খড়গপুর রেলওয়ে স্টেশন ও দুর্গাপুর রেলওয়ে স্টেশন।দেশের মধ্যে সবচেয়ে বড় রেলওয়ে স্টেশন হল হাওড়া জংশন।এই স্টেশনে মোট ২৩ টি প্লাটফর্ম ও ২৮ টি রেল ট্রাক রয়েছে।এই স্টেশন থেকে দেশের মধ্যে সবচেয়ে বেশি ট্রেন চলাচল করে।শিয়ালদাহ হল পশ্চিমবঙ্গ তথা ভারত এর ব্যস্ততম রেলওয়ে স্টেশন।এই স্টেশন সবেচেয়ে বেশি শহরতলির যাত্রী পরিবহন করে।এই স্টেশনে মোট ১৮ টি প্লাটফর্ম রয়েছে।পশ্চিমবঙ্গের প্রধান রেলপথ বা রেল রুট গুলি হল- হাওড়া-দিল্লি লাইন, হাওড়া-চেন্নাই মেন লাইন, হাওড়া-নাগপুর-মুম্বাই লাইন, ও হাওড়া-নিউ জলপাইগুড়ি লাইন।পশ্চিবঙ্গের রাজধানী কলকাতায় রয়েছে একটি শহরতলি রেল ব্যবস্থা ।এটি কলকাতা শহরতলি রেল হিসাবে পরিচিত।এই রেল ব্যবস্থা মোট ১৮০০ কিলোমিটারের বেশি রেলপথ নিয়ে গঠিত।কলকাতায় রয়েছে ২৮ কিলোমিটার দীর্ঘ মেট্রো রেল ব্যবস্থা।বর্তমানে শিলিগুড়ি শহরে মেট্রো রেল নির্মাণের দাবি উঠেছে।[তথ্যসূত্র প্রয়োজন] কলকাতা মেট্রো পশ্চিমবঙ্গের রাজধানী কলকাতা ও তার পার্শ্ববর্তী উত্তর চব্বিশ পরগনা, দক্ষিণ চব্বিশ পরগনা ও হাওড়া জেলার অংশবিশেষে পরিষেবা প্রদানকারী দ্রুতগামী গণপরিবহন ব্যবস্থা। ২০২৪ সালের মার্চ মাসের তথ্য অনুসারে, কলকাতা মেট্রোর চারটি সক্রিয় রেলপথ রয়েছে, যেগুলি হল দক্ষিণেশ্বর থেকে কবি সুভাষ পর্যন্ত ৩২.৩৩ কিমি (২০.০৯ মা) দীর্ঘ নীল লাইন, সল্টলেক সেক্টর ৫ থেকে শিয়ালদহ পর্যন্ত ৯.১ কিমি (৫.৭ মা) এবং এসপ্ল্যানেড থেকে হাওড়া ময়দান পর্যন্ত ৩ কিমির (১.৮৬৪ মা) দুটি পৃথকভাবে পরিচালনীয় শাখার সবুজ লাইন, জোকা থেকে মাঝেরহাট পর্যন্ত ৬.৫ কিমি (৪.০ মা) দীর্ঘ বেগুনি লাইন কবি সুভাষ থেকে হেমন্ত মুখোপাধ্যায় পর্যন্ত ৪.৮ কিমি (৩.০ মা) দীর্ঘ অরেঞ্জ লাইন। এই ব্যবস্থায় ৫৯.৩৮ কিমি (৩৬.৯০ মা) পথে ব্রডগেজ (৫ ফুট ৬ ইঞ্চি) এবং আদর্শগেজ উভয় বিস্তারযুক্ত ৫০ টি মেট্রো স্টেশন বিদ্যমান, যার মধ্যে ১৭ টি স্টেশন ভূগর্ভস্থ, ২১ টি স্টেশন উত্তোলিত এবং ২ টি স্টেশন ভূমিগত। এছাড়া আরো তিনটি লাইন বিভিন্ন পর্যায়ে নির্মীয়মান হয়ে রয়েছে। ভারতীয় প্রমাণ সময় ০৫:৪৫ থেকে ২১:৫৫ পর্যন্ত মেট্রো পরিষেবা চালু থাকে এবং মেট্রোর ভাড়া ₹৫ থেকে ₹৫০ এরমধ্যে ঘোরাফেরা করে। ১৯৮৪ সালে চালু হওয়া কলকাতা মেট্রো ভারতের প্রথম মেট্রো রেল পরিষেবা (দ্বিতীয় মেট্রো পরিষেবা দিল্লি মেট্রো চালু হয় ২০০২ সালে)। প্রাথমিকভাবে ঊনবিংশ শতাব্দীর বিশের দশকে এর পরিকল্পনা করা হলেও সত্তরের দশকে এর নির্মাণকাজ শুরু হয়৷ ১৯৮৪ খ্রিস্টাব্দে চালু হওয়া কলকাতা মেট্রোর প্রথম ধাপটি ছিলো ভবানীপুর (বর্তমান নেতাজি ভবন) থেকে এসপ্ল্যানেড অবধি দীর্ঘায়িত ছিল। এটি দিল্লি মেট্রো, হায়দ্রাবাদ মেট্রো, চেন্নাই মেট্রো এবং নাম্মা মেট্রোর পর বর্তমানে ভারতের কর্মক্ষম পঞ্চম দীর্ঘতম মেট্রো যোগাযোগ ব্যবস্থা। কলকাতা মেট্রোর উত্তর-দক্ষিণ লাইনটি উত্তরে দক্ষিণেশ্বর থেকে দক্ষিণে কবি সুভাষ (নিউ গড়িয়া) পর্যন্ত ৩১.৩৬৫ কিলোমিটার প্রসারিত ও মোট স্টেশনের সংখ্যা ২৬ টি। এবং নোয়াপাড়ার পর থেকে বরানগর হয়ে লাইনটি দক্ষিণেশ্বর অবধি সম্প্রসারিত হয় ২২শে ফেব্রুয়ারি, ২০২১এ। এই লাইনে ভূগর্ভস্থ ও উড়াল, উভয় প্রকার ষ্টেশন রয়েছে। প্যারিস মেট্রোর মতো কলকাতা মেট্রোতেও দেশের বিভিন্ন মণীষী ও বিশিষ্ট ব্যক্তিদের নামে স্টেশনের নামকরণ করা হয়ে থাকে। পার্ক স্ট্রিট অঞ্চলের মেট্রো ভবনে কলকাতা মেট্রোর সদর কার্যালয় অবস্থিত। ২০২০ সালের ১৩ ফেব্রুয়ারি কলকাতা মেট্রোর দ্বিতীয় লাইন হিসাবে পূর্ব-পশ্চিম লাইনের সেক্টর ৫ থেকে স্টেডিয়াম পর্যন্ত ৫.৮ কিলোমিটার পথ খোলা হয় যেখানে মোট ৬ টি স্টেশন ছিল এবং প্রতিটি স্টেশন রেলপথ সহ উত্তোলিত ভাবে নির্মিত। ২০২১ সালে এটি ফুলবাগান অব্দি সম্প্রসারিত হয় এবং ২০২২ সালে শিয়ালদহ অব্দি। এই ২টি স্টেশন ভূগর্ভস্থ। মেট্রো রেলওয়ে, কলকাতা, এবং কলকাতা মেট্রো রেল কর্পোরেশন এই রেল পরিষেবার কর্ণধার ও পরিচালক৷ ২০১০ সালের ২৯শে ডিসেম্বর কলকাতা মেট্রো রেলওয়ে ভারতীয় রেলওয়ের ১৭তম ক্ষেত্র বলে চিহ্নিত হয়৷ এটি পুরোপুরিভাবে ভারতীয় রেল মন্ত্রকের অধিকৃত ও নিহিত৷ এটিই একমাত্র মেট্রো পরিষেবা যা ভারতীয় রেলের অধীনস্থ এবং ভারতীয় রেলের একটি ক্ষেত্রীয় রেলওয়ের মর্যাদা ভোগ করে। দৈনিক ৩০০ টি ট্রেন যাত্রায় ৭,০০,০০০-এর অধিক যাত্রী পরিষেবা ভোগ করেন৷ বর্তমানে কলকাতা মেট্রোর একাধিক সম্প্রসারণ প্রকল্প ও নতুন লাইন নির্মাণ প্রকল্পের কাজ চলছে। কলকাতা ট্রাম সম্পূর্ণরূপে “কলকাতার অতি নিজস্ব ঐতিহ্য” - রূপে আখ্যায়িত করা হয়। কলকাতার শশব্যস্ততাবহূল শহরে, যান্ত্রিক পরিবহনের মাধ্যম হিসাবে এই ট্রাম তার চরিত্রগত সু্স্থির গতির মাধ্যমে দূষণমুক্ত, পরিবেশ-বান্ধবরূপে কলকাতায় সস্তায় পরিষেবা প্রদান করে। কলকাতাই ভারতের এমন একমাত্র শহর এবং বিশ্বেরও সেই কয়েকটি শহরের মধ্যে একটি যেখানে এখনও ট্রামের প্রচলন রয়েছে। কলকাতা ট্রাম সেই ১৮৭৩ সাল থেকে চলে আসছে এবং এই শহর ট্রামের সঙ্গে তাদের সেই বিশ্বের প্রাচীন চারুতাকে আজও উপভোগ করে চলেছে। একটি ব্যস্ততাহীন চলন্ত ট্রামের জানলা থেকে দেখলে এই শহরকে অবশ্যই আরোও আবেগপ্রবণ দেখায়। কলকাতায় ট্রাম শহরের বিভিন্ন কেন্দ্রের মধ্যে দিয়ে চলাচল করে এবং কার্যত এটি কলকাতার প্রায় সমস্ত কোণে আবৃত রয়েছে।[তথ্যসূত্র প্রয়োজন] রুট নং - ১ বেলগাছিয়া - এসপ্ল্যানেড রুট নং - ২ বেলগাছিয়া - বিবাদী বাগ রুট নং - ৩ বেলগাছিয়া - এসপ্ল্যানেড রুট নং – ৪ বেলগাছিয়া - বিবাদী বাগ রুট নং – ৫ শ্যামবাজার - এসপ্ল্যানেড রুট নং – ৬ শ্যামবাজার - বিবাদী বাগ রুট নং – ৭ বাগবাজার - এসপ্ল্যানেড রুট নং - ৮ বাগবাজার - বিবাদী বাগ রুট নং – ৯ শ্যামবাজার - এসপ্ল্যানেড রুট নং – ১০ শ্যামবাজার - বিবাদী বাগ রুট নং – ১১ বেলগাছিয়া - হাওড়া স্টেশন্ রুট নং – ১২ গালিফ স্ট্রীট - হাওড়া স্টেশন্ রুট নং – ১৩ গালিফ স্ট্রীট - হাওড়া স্টেশন্ রুট নং – ১৪ রাজাবাজার - বিবাদী বাগ রুট নং – ১৫ হাই কোর্ট - এসপ্ল্যানেড রুট নং – ১৫/১২ রাজাবাজার - হাওড়া স্টেশন্ রুট নং – ১৬ বিধাননগর - বিবাদী বাগ রুট নং – ১৭ বিধাননগর - এসপ্ল্যানেড রুট নং – ১৮ পার্ক সার্কাস - হাওড়া স্টেশন্ রুট নং – ২০ পার্ক সার্কাস - হাওড়া স্টেশন্ রুট নং – ২২ পার্ক সার্কাস - বিবাদী বাগ রুট নং – ২৪ বালিগঞ্জ স্টেশন - বিবাদী বাগ রুট নং – ২৪/২৯ বালিগঞ্জ - টালিগঞ্জ রুট নং – ২৫ বালিগঞ্জ স্টেশন - বিবাদী বাগ রুট নং – ২৬ বালিগঞ্জ স্টেশন - হাওড়া স্টেশন রুট নং – ২৭ বালিগঞ্জ স্টেশন - বেহালা রুট নং – ২৮ টালিগঞ্জ - এসপ্ল্যানেড রুট নং – ২৯ টালিগঞ্জ - এসপ্ল্যানেড রুট নং – ৩০ কালিঘাট - হাওড়া স্টেশন রুট নং – ৩১ কালিঘাট - এসপ্ল্যানেড রুট নং – ৩২ টালিগঞ্জ - হাওড়া স্টেশন রুট নং – ৩৫ বেহালা - এসপ্ল্যানেড রুট নং – ৩৬ ক্ষিদিরপুর - এসপ্ল্যানেড রুট নং – ৩৫/৩৬ বেহালা - ক্ষিদিরপুর রুট নং – ৩৭ জোকা - বিবাদী বাগ পশ্চিমবঙ্গের একমাত্র আন্তর্জাতিক বিমানবন্দর নেতাজি সুভাষচন্দ্র বসু আন্তর্জাতিক বিমানবন্দর কলকাতার নিকটেই উত্তর চব্বিশ পরগনা জেলার দমদমে অবস্থিত। শিলিগুড়ির নিকটবর্তী বাগডোগরা বিমানবন্দর রাজ্যের অপর একটি গুরুত্বপূর্ণ বিমানবন্দর; সাম্প্রতিককালে এটিকে আন্তর্জাতিক বিমানবন্দরের স্তরে উন্নীত করা হয়েছে।উত্তর-পশ্চিমবঙ্গের আরও একটি গুরুত্বপূর্ণ বিমানবন্দর হল কোচবিহার বিমানবন্দর। এটি বৃহত্তর অসম-বাংলা সীমান্ত এলাকায় পরিষেবা দেয়। পশ্চিমবঙ্গে ভারতে-এর মধ্যে প্রথম বেসরকারি উদোগে গড়ে উঠেছে একটি গ্রীন ফিল্ড বিমানবন্দর।এই বিমান বন্দরটি অন্ডাল এ অবস্থিত। অন্ডালের এই বিমান বন্দরটি কাজী নজরুল ইসলাম আন্তর্জাতিক বিমানবন্দর বা দুর্গাপুর বিমানবন্দর হিসাবে পরিচিত। এছাড়া পশ্চিমবঙ্গ সরকার মালদা শহরে মালদা বিমানবন্দর ও দক্ষিণ দিনাজপুর জেলায় বালুরঘাট বিমানবন্দর নির্মাণের কাজ করছে।বালুরঘাট বিমানবন্দর থেকে হেলিকপ্টার পরিষেবা চালু রয়েছে।[তথ্যসূত্র প্রয়োজন] এই রাজ্যের কিছু শহরে হেলিপ্যাড বা হেলিকপ্টারবন্দর রয়েছে।এই গুলির মধ্যে উল্লেখযোগ্য হল -দীঘা হেলিপ্যাড, সাগর দ্বীপ হেলিপ্যাড। কলকাতা বন্দর পূর্ব ভারতের একটি প্রধান নদীবন্দর। কলকাতা পোর্ট ট্রাস্ট কলকাতা ও হলদিয়া ডকের দায়িত্বপ্রাপ্ত। কলকাতা বন্দর থেকে আন্দামান ও নিকোবর দ্বীপপুঞ্জের পোর্ট ব্লেয়ার পর্যন্ত যাত্রী পরিবহন পরিষেবা ও ভারত ও বহির্ভারতের বন্দরগুলিতে শিপিং কর্পোরেশন অফ ইন্ডিয়ার মাধ্যমে পণ্য পরিবহন পরিষেবা চালু আছে। রাজ্যের দক্ষিণাঞ্চলে, বিশেষত সুন্দরবন অঞ্চলে, নৌকা পরিবহনের প্রধান মাধ্যম। পশ্চিমবঙ্গ এ হলদিয়া থেকে ফারাক্কা পর্যন্ত বার্জ বা ছোট জাহাজ চলাচল করে।এই জাহাজ গুলি জলপথে কয়লা পরিবহন করে ফারাক্কা তাপবিদ্যুৎ কেন্দ্রে। কলকাতা ভারতের একমাত্র শহর যেখানে আজও ট্রাম গণপরিবহনের অন্যতম মাধ্যম। এই পরিষেবার দায়িত্বে রয়েছে ক্যালকাটা ট্রামওয়েজ কোম্পানি। পশ্চিমবঙ্গের বাস পরিষেবা অপর্যাপ্ত। কলকাতা রাষ্ট্রীয় পরিবহন সংস্থা, উত্তরবঙ্গ রাষ্ট্রীয় পরিবহণ সংস্থা, দক্ষিণবঙ্গ রাষ্ট্রীয় পরিবহন সংস্থা, পশ্চিমবঙ্গ ভূতল পরিবহন নিগম ও ক্যালকাটা ট্রামওয়েজ কোম্পানি এই পরিষেবার দায়িত্বপ্রাপ্ত। এছাড়া বেসরকারি কোম্পানিগুলিও বাস চালিয়ে থাকে। শহরের বিশেষ বিশেষ রুটে মিটার ট্যাক্সি ও অটোরিকশা চলে। কম দুরত্বের যাত্রার জন্য রাজ্যের সর্বত্র সাইকেল রিকশা ও কলকাতাতে সাইকেল রিকশা ও হাতে-টানা রিকশা ব্যবহার করা হয়। "West Bengal: Infrastructure"। Public Private Partnerships in India। Dept of Economic Affairs, Ministry of Finance, Government of India। ২০০৭-০৯-২৮ তারিখে মূল থেকে আর্কাইভ করা। সংগ্রহের তারিখ ২০০৬-১০-২৭।  "List of State-wise National Hoghways in the Country"। National Highways। Department of Road Transport and Highways; Ministry of Shipping, Road Transport and Highways; Government of India। ২০০৭-০১-২০ তারিখে মূল থেকে আর্কাইভ করা। সংগ্রহের তারিখ ২০০৬-১০-২৭।  Chattopadhyay, Suhrid Sankar (২০০৬)। "Remarkable Growth"। Frontline। Chennai, India: The Hindu। 23 (02)। ২০১২-০৩-১৯ তারিখে মূল থেকে আর্কাইভ করা। সংগ্রহের তারিখ ২০০৮-০৩-৩১।  অজানা প্যারামিটার |month= উপেক্ষা করা হয়েছে (সাহায্য) "West Bengal"। Indian States-A Profile। Indian Investment Centre, Government of India। ২০০৭-০৭-১৫ তারিখে মূল থেকে আর্কাইভ করা। সংগ্রহের তারিখ ২০০৬-০৯-০১।  "Geography : Railway Zones"। IRFCA.org। Indian Railways Fan Club। সংগ্রহের তারিখ ২০০৭-০৮-৩১।  "About Kolkata Metro"। Kolkata Metro। ২০০৭-০৮-২০ তারিখে মূল থেকে আর্কাইভ করা। সংগ্রহের তারিখ ২০০৭-০৯-০১।  "Mountain Railways of India"। UNESCO World Heritage Centre। সংগ্রহের তারিখ ২০০৬-০৪-৩০।  "সংরক্ষণাগারভুক্ত অনুলিপি"। ২৫ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৬।  "Salient Physical Features"। Kolkata Port Trust। Kolkata Port Trust, India। ২০০৭-০৩-১৩ তারিখে মূল থেকে আর্কাইভ করা। সংগ্রহের তারিখ ২০০৭-০৬-০৯।  "Intra-city train travel"। reaching India। Times Internet Limited। ২০১৯-০১-০৯ তারিখে মূল থেকে আর্কাইভ করা। সংগ্রহের তারিখ ২০০৭-০৮-৩১।